b'\n_START_ARTICLE_\nCharles, vali\xc5\xbeanski princ\n_START_SECTION_\nOtro\xc5\xa1tvo\n_START_PARAGRAPH_\nPrinc Charles se je rodil 14. novembra 1948 v Buckinghamski pala\xc4\x8di v Londonu kot najstarej\xc5\xa1i otrok vojvoda in vojvodinje Edinbur\xc5\xa1ke._NEWLINE_Geoffrey Fisher, takrat canterburyjski nad\xc5\xa1kof, ga je krstil 15. decembra istega leta v Buckinghamski pala\xc4\x8di. Med njegovimi botri so bili njegova stara star\xc5\xa1a Jurij VI. in Marija Te\xc5\xa1ka, teta Margareta in norve\xc5\xa1ki kralj Haakon VII._NEWLINE_\xc4\x8ceprav je bil Charles sin h\xc4\x8derke kralja Jurija VI., v trenutku rojstva ni bil princ. Kralj Jurij VI. ni imel sina in je 22. oktobra 1948, da bi otrokom svoje najstarej\xc5\xa1e h\xc4\x8derke in domnevne naslednice omogo\xc4\x8dil pravico na naziva princa in naslavljanja z Va\xc5\xa1a kraljeva visokost, izdal kraljevski patent. Isti patent ni omogo\xc4\x8dil prin\xc4\x8devski naziv in naslavljanje otrok kraljeve mlaj\xc5\xa1e h\xc4\x8derke princese Margarete.\n_START_SECTION_\nMladost\n_START_PARAGRAPH_\nLeta 1952 je umrl kralj Jurij VI. in krono je nasledila Charlesova mati, s \xc4\x8dimer je takoj pridobil naziv vojvoda Cornwallski in vojvoda Rothesayski. Prisostvoval je materinem kronanju leta 1953 v Westminstrski opatiji, kjer je sedel zraven svoje babice kraljice matere Elizabete._NEWLINE_Kot za ostale kraljevske otroke je bila za vzgojo in izobra\xc5\xbeevanje princa Charlesa zadol\xc5\xbeena guvernanta. Leta 1955 je kraljica Elizabeta II. prekinila to tradicijo z objavo, da bo njen sin hodil v javno \xc5\xa1olo in ne bo imel privatnih u\xc4\x8diteljev. Izobra\xc5\xbeeval se je v privatnem internatu na severu \xc5\xa0kotske. Za razliko od predhodnih britanskih prestolonaslednikov princ Charles ni nikoli hodil v voja\xc5\xa1ko \xc5\xa1olo._NEWLINE_Naziv vali\xc5\xbeanski princ je dobil 26. julija 1958, vendar je bila uradna investitura izpeljana 1. julija 1969 v Walesu._NEWLINE_V za\xc4\x8detku 1980-ih let je vali\xc5\xbeanski princ izrazil \xc5\xbeeljo, da postane generalni guverner kraljevine Avstralije, vendar se avstralski ministri niso strinjali in ideja je bila zavrnjena.\n_START_SECTION_\nZakoni\n_START_PARAGRAPH_\nVali\xc5\xbeanski princ se je dvakrat poro\xc4\x8dil, prvi\xc4\x8d leta 1981 z lady Diano Spencer in drugi\xc4\x8d leta 2005 s Camillo Parker Bowles.\n_START_SECTION_\nZakon s Camillo Parker Bowles\n_START_PARAGRAPH_\nZakon z njegovo biv\xc5\xa1o punco in ljubico v \xc4\x8dasu zakona z lady Diano je bilo kontroverzno vpra\xc5\xa1anje; oba sta bila lo\xc4\x8dena, vendar je problem predstavljala Camillina lo\xc4\x8ditev, saj je bil njen biv\xc5\xa1i mo\xc5\xbe \xc5\xbeiv. Charles bo nekega dne v prihodnosti prevzel britansko krono in s tem postal tudi vrhovni vodja anglikanske cerkve, pri \xc4\x8demer pa nekateri anglikanci nasprotujejo ponovni poroki lo\xc4\x8dencev. Anglikanska cerkev tudi ni priznavala Charlesove lo\xc4\x8ditve in je bil v o\xc4\x8deh cerkve po Dianini smrti vdovec._NEWLINE_10. februarja 2005 je bilo objavljeno, da se bo vali\xc5\xbeanski princ 8. aprila istega leta civilno poro\xc4\x8dil s Camillo Parker-Bowles v gradu Windsor. Lokacija je bila kasneje premaknjena v mestno hi\xc5\xa1o v Windsorju. 4. aprila je bila poroka prestavljena na 9. aprila, da bi vali\xc5\xbeanski princ imel \xc4\x8das se udele\xc5\xbeiti pogreba pape\xc5\xbea Janeza Pavla II._NEWLINE_Po njuni poroki je bilo objavljeno, da Camilla, \xc4\x8deprav ji je bilo to pravno omogo\xc4\x8deno, ne bo uporabljala naziva vali\xc5\xbeanska princesa, saj se je ta naziv \xc5\xa1e vedno vezal na ime Charlesove prve \xc5\xbeene. Prav tako je bilo objavljeno, da Camilla ne \xc5\xbeeli naziva kraljice, ko Charles postane kralj, in da bo nosila naziv "princesa soproga". A Camilla bo postala kraljica ne glede na to, razen \xc4\x8de ni sprejet poseben zakon, ki bi to prepre\xc4\x8dil. \xc4\x8ce bi to \xc5\xbeeleli prepre\xc4\x8diti, pa bi morali v 17 dr\xc5\xbeavah britanske skupnosti narodov Commonwealth spremeniti ustavo.'